મુંબઈ, 13 ઑક્ટોબર : બિગ બૉસના ઘરમાં અત્યાર સુધી અનેક મહેમાન આવ્યા છે. સૌ પોતાની ફિલ્મોનું પ્રમોશન કરવા તથા દર્શકોને પોતાની ફિલ્મ અંગે જણાવી જતા રહ્યાં, પણ આ રવિવારે એક એવા મહેમાન આવ્યાં કે જેમણે દર્શકો તથા બિગ બૉસને જ આશ્ચર્યચકિત ન કર્યાં, પણ તેઓ બિગ બૉસના હોસ્ટ સલમાન ખાનને પણ ઘુંટણીએ કરાવી ગયાં. અમે વાત કરી રહ્યાં છીએ બૉલીવુડ દિવા રેખાની કે જેઓ બિગ બૉસ 8ના 22મા દિવસે પોતાની આવનાર ફિલ્મ સુપર નાનીના પ્રમોશન માટે આવ્યા હતાં.